
Je li zabranjeno huliti groznicu ?


* 
* 
* 
* 
* 
* 
* 

 
Je li zabranjeno huliti groznicu ?

Džabir b. Abdullah, radijallahu anhu, pripovijeda kako se Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, obratio Ummus-Saibi: “Šta ti je, zašto drhtiš?” “Ne dao Allah blagoslova u groznici!”, rekla je. “Nemoj huliti groznicu, ona briše grijehe kao što kovački mijeh skida hrđu sa željjeza”, rekao joj je Poslanik, sallallahu alejhi ve sellem.


Propisi u vezi s poglavljem


Prvo, zabranjeno je huliti groznicu, jer ona je iskup za grijehe. Osman, radijallahu anhu, prenosi pouzdan ***[hadis](https://pitajucene.com/search/Hadis/questions/ "Pretraži pitanja o hadisima")*** u kojem stoji da je Resulullah, sallallahu alejhi ve sellem, rekao: ‘U groznici je udio vjernika u džehennemskoj vatri. ” U također vjerodostojnom hadisu koji je prenio Ebu Umama stoji da je Božiji Poslanik, sallallahu alejhi ve sellem, rekao: “Groznica je džehennemski mijeh, ona je udio vjernika u džehennemska) vatri. ” Ibn Kajjim el-Dževzijja u djelu Zadul-mead, 4/30-31, kaže: “Budući da se uslijed groznice štiti čovjekovo tijelo od nečistih tvari i budući da se zbog nje unose korisni lijekovi, podsjeća na kovački mijeh što otklanja hrđu sa željeza. Ovo je poznato liječnicima. A kada je riječ o čišćenju srca od poroka i prljavštine, to je stvar koju dobro poznaju islamski učenjaci, te nalaze istinitim ono o čemu ih je obavijestio Vjerovjesnik, sallallahu alejhi ve sellem. Ali, ako srce izgubi nadu u ozdravljenje, groznica mu ne može pomoći. Kako groznica pomaže i tijelu i srcu, njeno je huljenje nepravda i iskazivanje neprijateljstva … ”


Drugo, lijepo je prilikom groznice staviti hladnu oblogu na čelo, tražeći u tome izlječenje i pokoravajući se Gospodaru svjetova, shodno hadisu koji su preko Aiše, radijallahu anha, zabilježili El-Buhari i Muslim: “Groznica je zapah džehennemske vatre, pa se rashladite vodom. ”


 


 


———–  

Iz knjige “Enciklopedija Zabrana u Islamu 3. dio”  

Naslov originala: “Mewsua’tul-menahiš-šeri’jjeti fi sahihis-sunnetin-nebevijjeti ”  

Autor: ***[Selim el-Hilali](https://pitajucene.com/search/Selim+el-Hilali/answers/ "Pretraži odgovore od šejh Selim el-Hilali")***  

Preuzmite pdf knjigu na ovom linku:  

<https://pitajucene.com/wp-content/uploads/2019/09/Enciklopedija-zabrana-u-islamu-3.pdf>


